สวัสดีค่ะ คือหนูมี พสพ กับแฟนครั้งล่าสุดคือวันที่ 21 มีนาคม ทุกๆครั้ง หนูจะป้องกันโดยการสวมถุงยางอนามัยทุกครั้ง และเช็ดดูทุกครั้งว่าถุงแตก รั่ว ขาดไหม ในเดือนกุมภาพันธ์ หนูได้กินยาคุมฉุกเฉินไป ประมาณ 3 ครั้ง เพราะด้วยความกังวลเลยได้กินแต่ก็ยังสวมถุงยางนะคะ แล้ว ปจด หนูมาเดือนกุมภาพันธ์ช่วงวันที่ 16 แล้วมาอีกรอบคือค่อมเดือน วันที่ 29 กุมภาพันธ์ถึงวันที่ 3 มีนาคม แต่ทั้ง 2 รอบ มาเยอะมาก จาก ปจด ครั้งที่ 2 มาถึง ปัจจุบัน ก็ยังไม่มาอีกเลยค่ะ แต่ครั้งสุดท้ายที่มี พสพ คือวันที่ 21 มีนาคม ถึงวันนี้หนูไม่ได้มีอีกเลย แต่ หนูได้ซื้อชุดการตรวจ มาตรวจถึง 5 ครั้ง วันที่ 25 มีนา 1 เมษา 5 เมษา 14 เมษา และ 20 เมษา ผลออกมาคือ ขึ้น 1 ขีดทั้งหมดค่ะ เพราะด้วยความที่หนูกังวลมาก เครียดมาก และบวกกับหนูเป็นคนอ้วน เมื่อ 2 ปีที่แล้วหนูเคยตรวจเจอถุงน้ำในรังไข่ แต่ไม่ได้ทำการรักษาแต่อย่างใด จนพักหลังมา ปจดมา มาเกือบทุกเดือน แต่ไม่ตรง ก็คือเป็นคนที่มี ปจด ไม่ปกติ ซึ่งตอนนี้หนูเครียดมากค่ะ หนูกลัวที่จะพลาด ทั้งที่ผ่านมาหนูป้องกันอย่างดี หนูดูอย่างดีแล้วนะคะ หนูอ่านเจอเขาว่า ตรวจหลังมี พสพ ครั้งสุดท้าย 14-21 ก็สามารถรู้ผลได้แล้ว แต่วันนี้ก็ 1 เดือนแล้วค่ะ หนูตรวจผลคือ 1 ขีด หนูสามารถมั่นใจได้รึยังคะ แต่ทำไม ปจด ยังไม่มา เพราะสาเหตุมาจากอะไรคะ หรือเกี่ยวข้องกับที่หนูกินยาคุมฉุกเฉินไปรึเปล่า ยิ่งเครียดยิ่งสังเกตตัวเองละมีอาการนู่นนี่ไปหมดค่ะ
สวัสดีค่ะ ชุดตรวจการตั้งครรภ์ทางปัสสาวะนั้น สามารถให้ผลบวก คือตรวจเจอการตั้งครรภ์ได้ตั้งแต่ประมาณ 10-14 วันหลังมีการปฏิสนธิค่ะ ถ้าตรวจหลังจากช่วงเวลาดังกล่าวมาแล้ว ไม่พบว่ามีการตั้งครรภ์ ผลก็ค่อนข้างแน่นอนว่าไม่ได้ตั้งครรภ์ค่ะโดยประจำเดือนที่ไม่มานั้น อาจจะมีสาเหตุอื่นๆได้อีกหลายอย่าง ที่พบบ่อยเช่นถุงน้ำหลายใบในรังไข่ การมีน้ำหนักตัวที่มากหรือน้อยผิดปกติ พังผืดมดลูก โรคไทรอยด์เป็นต้น ซึ่งควรไปตรวจหาสาเหตุที่แน่ชัดและรักษาตามสาเหตุนั้นๆ โดยแพทย์อาจยืนยันการตั้งครรภ์ให้อีกครั้งค่ะส่วนยาคุมฉุกเฉินจะมีผลต่อประจำเดือนในรอบนั้นๆได้ แต่ไม่น่าจะส่งผลยาวต่อเนื่องถึงประจำเดือนในรอบถัดไปค่ะ แต่ไม่ควรใช้ยาคุมฉุกเฉินบ่อยๆ เพราะผลข้างเคียงระยะยาวไม่แน่ชัด ทำให้มีเลือดออกหรือประจำเดือนคลาดเคลื่อนได้มาก และประสิทธิภาพนั้นต่ำกว่าวิธีอื่นๆค่ะ